بیری اؤزونو یوخاریدا گؤرسه، ایستهدییینی هر کسه دئیر. او هر نهیی یاخشی بیلسه اونو دئیر. بیرلری ده دئدییی سؤزه قولاق آسماسا، هیرسلهنیب، هیرسلهندییی اؤلچوسونده سؤز یامار. یامارلانان کیمسهلر، اؤزلرینی هانسی یئرده گؤردوکلرینه گؤره تپگی گؤرسهدرلر. هیرسلهنن کیمسه ایسه، هیرسی سویویانا قدر قاش-قاباق تؤکر. آمما هردن بیرلری تاپیلار هیرسلهننلرین قارشیلاریندا دوروب، ائشیتدیکلرینی جاوابسیز قویمازلار.
اؤزونو یوخاریدا گؤرن، دیکبه دیک جاوابینی آلدیغی کیمسهدن، گؤزلهمهدییی اوچون، ال-آیاغینی ایتیرر. نه ائلهدییینی بیلمز. هردن زور گلیب، دیکبهدیک دئینله البه یاخا دا اولار. نئجه سونوجلاندیغینا باخمایاراق، اؤزونو یوخاریدا گؤرن کیمسه، اولدوغو یئرده، یئرینی الدن وئرمهدییی اوچون اؤزونو گؤزلر. هوشلو باشلی اولسا دیلله یاخینلاشار، هوشلو باشلی اولماسا، هر گون آرتیق یئرینی الدن وئرر.
دیکبهدیک دئمهینلر اولماسالار، یئرلر دهییشیلمزلر. دیکبهدیک دئینلر ایسه، هئچ زامان یوخاریدا گؤرونولمهیهجکلر، هر زامان بیرلری اونلاردان قورخدوقلاری اوچون، اونلارلا ائشهجکلر. ائشنلر یئری گلسه اوزده، یئری گلمهسه دالدا ائشهجکلر. عئینی زاماندا دیکبهدیک دئینلره هئچ کیم یوخاریدا اولمایاجاق. هر کسین یئرینی بیلدیریب، اؤزلرینین ده یئرلرینی اونلارلا ائشنلر بیلدیرهجکلر.
azb_Arab azb_Arab azb_Arab